Apple lancerer ny iPad Pro

Det er efterhånden ikke så sjældent at Apple lancerer produkter kun via pressemeddelelse, men i dag er der god gang i den med e-mails fra Apple, der allerede har lanceret deres iPad 10. gen. – og nu opdaterer de så også deres iPad Pro så den får samme processor som eksempelvis den nye MacBook Air. Dermed bliver den nye iPad ca. 20% hurtigere end den forrige generation – hvilket dog reelt virker en smule omsonst, da der stort set ikke findes iOS apps der udnytter den ekstreme hastighed.

Samme størrelser

iPad Pro kommer som tidligere i to udgaver; 11 og 13 tommer. Der er ikke meget nyt på indersiden udover førnævnte processoropgradering, men der er dog blevet plads til den nye Wifi6 standard også.

De to versioner af iPad Pro kommer i to farver hver; spacegrey og sølv. De kommer i hukommelsesversioner fra 128GB til 2TB, og du vil kunne få fingrene i en på onsdag d. 26 – men du kan bestille allerede nu på Apples hjemmeside.

Apple lancerer ny iPad Pro